Fără gol marcat în campionatul spaniol și cu tot mai puține minute jucate la Alaves, Ianis Hagi se îndreaptă spre finalul experienței în la Liga.
Ianis Hagi nu a reușit să se impună la Alaves. El a marcat două goluri în Cupa Spaniei într-un meci cu o echipă de amatori, dar a dezamăgit în campionat și, treptat, a primit tot mai puține minute de la antrenorul Luis Garcia Plaza.
Gică Hagi a dezvăluit că Ianis se va întoarce la Glasgow Rangers.
"Ianis la echipa naţională s-a descurcat foarte bine! Nu bine, ci extraordinar de bine, a fost decisiv! La club a venit după o accidentare. El a demonstrat pe teren pentru naţională că se simte foarte bine. Îi place grupul în care este. În ceea ce priveşte echipa de club, trebuie o perioadă de adaptare la un fotbal de elită, cel spaniol. Nu prea a jucat în campionat, dar a apărut în meciuri din Cupa Spaniei.
Poate fi mult mai bine, sperăm să se schimbe lucrurile astea, dar el a apărut într-un campionat destul de greu şi nou pentru el. Nu uitaţi că vine după o accidentare de un an. Deci nu putem vedea acum forma cea mai mare a lui Ianis, dar la anul îl vom vedea în cea mai bună formă.
El are contract cu Rangers în continuare, el e doar împrumutat la Alaves, nu uitaţi! Deci are contract cu Rangers, asta e sigur! Am citit că nu ar fi dorit nici de Rangers, ceea ce e fals!", a declarat Gică Hagi la Orange Sport.